Kambe, ku fikeleleka ka yona eka vaaki-tiko va hina va ha ri ehansi ka leswi nga languteriwa. Ikhonomi ya hina ya ha yimele eka migodi na nxaviselano wana matiko ya le handle. Handle ka xiyenge xa mintirho, a hi se vona ku ndlandlamuka lokukulu eka xiyenge xa nkoka, ngopfu-ngopfu swa vutumbuluxi. "Eka n'wina vachaviseki hinkwenu, eka n'wina vanghana va mina, eka Presidente Lamela, mina ndzi nge endli ncindzu wo kukula ekule," ku sungula Machovhani. " Ku na mhaka leyi yi faneleke ku vuriwa. Swi nge endleki leswaku loko Presidente Lamela a tshike tintambhu hi tlhela hi kuma Lamela un'wana nakambe. A hi fanelangi ku lava kumbe ku langutela Lamela un'wana. Ku laveka murhangeri un'wana lontshwa wa matimba swinene. Mina ndzi tiyimiserile ku nyika vurhangeri bya xiyimo xa le henhla. A ndzi kaneti leswaku Presidente Lamela u tirhile swinene. Ndzi tiyimiserile ku yisa tiko leri emahlweni, kambe ndzi nge vi Lamela un'wana."